ddrg/super_eurlex huggingface dataset:
Official Journal L 093 , 08/04/1999 P. 0024 - 0025



ROZHODNUTIE KOMISIE z 30. marca 1999, ktorým sa schvaľujú niektoré pohotovostné plány na kontrolu klasického moru ošípaných (oznámené pod číslom dokumentu C (1999) 769) (Text s významom pre EHP) (1999/246/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 80/217/EHS z 22. januára 1980, ktorým sa zavádzajú opatrenia v rámci spoločenstva na kontrolu klasického moru ošípaných[1], naposledy zmenenú a doplnenú rozhodnutím 93/384/EHS[2], najmä na článok 14b, keďže kritériá, ktoré sa majú uplatniť mutatis mutandis pri zostavovaní pohotovostných plánov na kontrolu klasického moru ošípaných, boli stanovené v rozhodnutí Komisie 91/42/EHS[3]; keďže niektoré členské štáty predložili na schválenie národné pohotovostné plány; keďže po posúdení tieto plány spĺňajú všetky náležitosti stanovené v rozhodnutí 91/42/EHS a umožňujú dosiahnuť želaný cieľ za podmienky účinného vykonávania; keďže, aby sa zabezpečila účinnosť plánu, je nevyhnutné spracovávať postupové štúdie a vykonávať simulačné nácviky; keďže pohotovostné plány sa musia pravidelne aktualizovať; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Pohotovostné plány na kontrolu klasického moru ošípaných, predložené členskými štátmi podľa zoznamu v prílohe I, sa týmto schvaľujú. Článok 2 Toto rozhodnutie je adresované členským štátom. V Bruseli 30. marca 1999 Za Komisiu Franz FISCHLER člen Komisie PRÍLOHA Belgicko Dánsko Nemecko Španielsko Francúzsko Írsko Taliansko Holandsko Rakúsko Portugalsko Fínsko Švédsko Spojené kráľovstvo [1] Ú. v. ES L 47, 21.1.1980, s. 11. [2] Ú. v. ES L 166, 8.7.1993, s. 34. [3] Ú. v. ES L 23, 29.1.1991, s. 29.
Úradný vestník L 305 , 30/11/1999 S. 0025 - 0025



Rozhodnutie Rady z 15. novembra 1999 týkajúce sa uzatvárania protokolov o veterinárnych záležitostiach, ktorým sa dopĺňa dohoda medzi Európskym spoločenstvom na jednej strane a vládou Dánska a autonómnou vládou Faerských ostrovov na druhej strane (1999/778/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v spojitosti s prvou vetou prvého pododseku článku 300 ods. 2 a článku 300 ods. 4, so zreteľom na návrh Komisie [1], keďže by sa mal schváliť protokol o veterinárnych záležitostiach, ktorým sa dopĺňa dohoda medzi Európskym spoločenstvom na jednej strane a vládou Dánska a autonómnou vládou Faerských ostrovov na druhej strane, ROZHODLA TAKTO: Článok 1 Protokol o veterinárnych záležitostiach, ktorým sa dopĺňa dohoda medzi Európskym spoločenstvom na jednej strane a vládou Dánska a autonómnou vládou Faerských ostrovov na druhej strane, sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady sa týmto oprávňuje poveriť osobu(-y) splnomocnenú(-é) na podpísanie protokolu tak, aby zaväzoval spoločenstvo a aby podal oznámenie ustanovené v článku 4 protokolu [2]. Článok 3 Komisia, ktorej pomáhajú zástupcovia veterinárnych služieb členských štátov, zastupuje spoločenstvo vo veterinárnej podskupine zavedenej článkom 2 protokolu. Stanovisko spoločenstva v Spoločnom výbore stanoví Rada na základe odporúčaní veterinárnej podskupiny, konajúc kvalifikovanou väčšinou na návrh Komisie. Článok 4 Toto rozhodnutie nadobúda účinnosť v deň svojho prijatia. V Bruseli 15. novembra 1999 Za Radu predseda K. Hemilä [1] Ú. v. ES C 274, 28.9.1999, s. 11. [2] Dátum nadobudnutia účinnosti protokolu sa uverejní v Úradnom vestníku Európskych spoločenstiev generálnym sekretariátom Rady. --------------------------------------------------
Úradný vestník L 006 , 11/01/2000 S. 0039 - 0039



Rozhodnutie Rady z 2. decembra 1999 o uzatvorení Dohody o vedecko-technickej spolupráci medzi Európskym spoločenstvom a vládou Čínskej ľudovej republiky RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 170 v súvislosti s prvou vetou článku 300 ods. 2 a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) spoločenstvo a Čínska ľudová republika uskutočňujú spoločné programy výskumu a technologického rozvoja v oblasti spoločného záujmu, (2) na základe predchádzajúcich skúseností obe strany vyjadrili vôľu vytvoriť rámec pre rozšírenie vedeckej a technickej spolupráce; (3) spolupráca v oblasti vedy a techniky je súčasťou globálneho rámca spolupráce medzi spoločenstvom a Čínskou ľudovou republikou; (4) rozhodnutím z 22. júna 1998 Rada splnomocnila Komisiu na rokovania o Dohode o vedecko-technickej spolupráci medzi spoločenstvom a vládou Čínskej ľudovej republiky ("dohoda"); (5) rozhodnutím z 22. decembra 1998 Rada rozhodla, že dohoda bude podpísaná v mene spoločenstva, (6) dohoda bola podpísaná 22. decembra 1998; (7) dohoda by mala byť schválená, ROZHODLA TAKTO: Článok 1 Týmto sa v mene spoločenstva schvaľuje Dohoda o vedecko-technickej spolupráci medzi Európskym spoločenstvom a vládou Čínskej ľudovej republiky. Text dohody je pripojený k tomuto rozhodnutiu. Článok 2 Predseda Rady oznámi podľa článku 11 dohody, že schvaľovacie postupy nevyhnutné pre nadobudnutie platnosti dohody boli zo strany spoločenstva ukončené [3]. V Bruseli 2. decembra 1999 Za Radu predseda E. Tuomioja [1] Ú. v. ES C 247 E, 31.8.1999, s. 32. [2] Stanovisko z 3. novembra 1999 (ešte nebolo uverejnené v Úradnom vestníku Európskych spoločenstiev). [3] Dátum nadobudnutia platnosti dohody uverejní generálny tajomník Rady v Úradnom vestníku Európskych spoločenstiev. --------------------------------------------------
Úradný vestník L 006 , 11/01/2000 S. 0031 - 0031



Rozhodnutie Rady z 2. decembra 1999 o uzatvorení Dohody o vedeckej a technologickej spolupráci medzi Európskym spoločenstvom a Argentínskou republikou (2000/15/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 170, spolu s článkom 300 ods. 2 prvou vetou prvého pododseku a článok 300 ods. 3 prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Rámcová dohoda o obchodnej a hospodárskej spolupráci medzi Európskym hospodárskym spoločenstvom a Argentínskou republikou [3] bola uzatvorená 2. apríla 1990. (2) Európske spoločenstvo a Argentínska republika sa riadia osobitnými RTD programami (výskum, technológia, vývoj) v oblastiach spoločného záujmu. (3) Na základe skúseností z minulosti obidve strany vyjadrili želanie založiť hlbší a širší rámec na spoluprácu vo vede a technológii. (4) Táto dohoda o spolupráci v oblasti vedy a technológie tvorí časť celkovej spolupráce medzi Európskym spoločenstvom a Argentínskou republikou. (5) Svojím rozhodnutím z 25. januára 1999 Rada oprávnila Komisiu vyjednať Dohodu o vedeckej a technologickej spolupráci medzi Európskym spoločenstvom a Argentínskou republikou. (6) Svojím rozhodnutím z 29. júla 1999 sa Rada rozhodla, že dohoda o vedeckej a technologickej spolupráci sa má podpísať v mene Európskeho spoločenstva. (7) Dohoda o vedeckej a technologickej spolupráci bola podpísaná 20. septembra 1999. (8) Dohoda o vedeckej a technologickej spolupráci medzi Európskym spoločenstvom a Argentínskou republikou by sa mala schváliť, SA ROZHODLA TAKTO: Článok 1 Týmto sa v mene spoločenstva schvaľuje Dohoda o vedeckej a technologickej spolupráci medzi Európskym spoločenstvom a Argentínskou republikou. Text dohody je pripojený k tomuto rozhodnutiu. Článok 2 Podľa článku 11 dohody predseda Rady predloží oznámenie, že postupy nevyhnutné pre nadobudnutie platnosti dohody boli zo strany spoločenstva ukončené. V Bruseli 2. decembra 1999 Za Radu predseda E. Tuomioja [1] Ú. v. ES C 274, 28.9.1999, s. 1. [2] Stanovisko poskytnuté 4. novembra 1999 (ešte neuverejnené v úradnom vestníku). [3] Ú. v. ES L 295, 26.10.1990. s. 67. --------------------------------------------------
Úradný vestník L 001 , 04/01/2000 S. 0012 - 0012



Rozhodnutie Rady zo 17. decembra 1999 o podpise Memoranda o porozumení medzi Európskym spoločenstvom a vládou Vietnamu, ktoré sa týka predchádzania podvodom pri obchodovaní s obuvou a schválenia jeho predbežného uplatňovania v mene spoločenstva (2000/1/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie, keďže: (1) Komisia dohodla v mene Európskeho spoločenstva Memorandum o porozumení medzi Európskym spoločenstvom a vládou Vietnamu týkajúce sa predchádzania podvodom pri obchodovaní s obuvou. (2) Memorandum o porozumení bolo parafované 4. augusta 1999. (3) Memorandum o porozumení by sa malo podpísať v mene spoločenstva. (4) Memorandum o porozumení by sa malo predbežne a obojstranne uplatňovať od 1. januára 2000 do ukončenia príslušných postupov potrebných na jeho uzatvorenie, ROZHODLA TAKTO: Článok 1 Memorandum o porozumení medzi Európskym spoločenstvom a vládou Vietnamu týkajúce sa predchádzania podvodom pri obchodovaní s obuvou podlieha v prípade jeho uzatvorenia podpisu v mene spoločenstva. Článok 2 Predseda Rady sa týmto splnomocňuje určiť osoby oprávnené podpísať memorandum o porozumení v mene spoločenstva. Text memoranda o porozumení tvorí prílohu k tomuto rozhodnutia. Článok 3 Memorandum o porozumení sa predbežne a obojstranne uplatňuje od 1. januára 2000 [1]. V Bruseli 17. decembra 1999 Za Radu predseda K. HemilÄ [1] Komisia uverejní dátum, od ktorého sa bude Memorandum o porozumení podľa tohto článku uplatňovať, v Úradnom vestníku Európskych spoločenstiev. --------------------------------------------------
Official Journal L 022 , 27/01/2000 P. 0066 - 0066



ROZHODNUTIE KOMISIE z 18. januára 2000, ktoré mení a dopĺňa rozhodnutie 96/627/ES a vykonáva článok 2 smernice Rady 77/311/EHS o hladine hluku vnímanej vodičom kolesových poľnohospodárskych alebo lesných traktorov (oznámené pod číslom dokumentu C(1999) 3546) (Text s významom pre Európsky hospodársky priestor) (2000/63/ES) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na smernicu Rady 77/311/EHS z 29. marca o aproximácii právnych predpisov členských štátov o hladine hluku vnímanej vodičom kolesových poľnohospodárskych alebo lesných traktorov[1] tak, ako bola naposledy zmenená a doplnená smernicou 97/54 ES[2] Európskeho parlamentu a Rady, a najmä na jej článok 2, keďže (1) sa zistilo, že v prípade takmer všetkých traktorov bez kabín nie je technicky možné splniť dátum uplynutia prechodného obdobia stanoveného rozhodnutím Komisie 96/627/ES[3]. Je potrebné za týchto okolností odložiť ukončenie prechodného obdobia, ktoré rozhodnutie pre tieto vozidlá stanovuje; (2) opatrenia, ktoré obsahuje toto rozhodnutie, sú v súlade so stanoviskom, ktoré predložil Výbor pre prispôsobenie smerníc technickému pokroku v súvislosti s odstránením technických bariér v obchode s poľnohospodárskymi alebo lesnými traktormi, PRIJALA TOTO ROZHODNUTIE: Článok 1 Článok 1 rozhodnutia 96/627/ES sa nahrádza nasledujúcim: "Článok 1 Prechodné obdobie uvedené v článku 2 ods. 2 smernice 77/311/EHS uplynie dňa: - 1. októbra 2001 pre všetky nové typy traktorov, - 1. októbra 2003 pre všetky nové traktory." Článok 2 Členské štáty prijmú ustanovenia potrebné na dosiahnutie súladu s touto smernicou najneskôr do 30. septembra 2001. Bezodkladne o tom informujú Komisiu. Článok 3 Toto rozhodnutie je adresované členským štátom. V Bruseli 18. januára 2000 Za Komisiu Erkki Liikanen člen Komisie [1] Ú. v. ES L 105, 28.4.1977, s. 1. [2] Ú. v. ES L 277, 10.10.1997, s. 24. [3] Ú. v. ES 282, 1.11.1996. s. 72.
Official Journal L 051 , 24/02/2000 P. 0046 - 0046



ROZHODNUTIE KOMISIE z 18. februára 2000, ktorým sa mení a dopĺňa rozhodnutie Komisie 92/160/EHS pokiaľ ide o dovoz zvierat z čeľade koňovitých z Brazílie (oznámené pod číslom dokumentu C(2000) 365) (Text s významom pre EHP) (2000/163/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach, ktorými sa riadi pohyb a dovoz zvierat z čeľade koňovitých z tretích krajín[1], naposledy zmenenej a doplnenej Aktom o pristúpení Rakúska, Fínska a Švédska, najmä na jej článok 13 ods. 2, keďže: (1) rozhodnutie Komisie 92/160/EHS[2], naposledy zmenené a doplnené rozhodnutím 1999/558/ES [3] , vytvára regionalizáciu niektorých tretích krajín pre dovoz koňovitých zvierat; (2) brazílske štáty Alagoas a Pernambuco sú zaradené na zoznam brazílskych štátov v prílohe rozhodnutia 92/160/EHS, z ktorých členské štáty povoľujú dovoz koňovitých zvierat; (3) Brazília oznámila prípady sopľavky u pracovných koní v niektorých okresoch štátov Alagoas a Pernambuco; pôvod nákazy zatiaľ nie je známy; (4) v súlade s legislatívou spoločenstva, členské štáty môžu dovážať koňovité zvieratá z tretích krajín, alebo v prípade úradnej regionalizácie z častí územia tretej krajiny, v ktorých sa nevyskytla sopľavka počas šiestich mesiacov, predchádzajúcich vývozu; preto je potrebné prispôsobiť regionalizáciu situácii ochorenia v príslušnej krajine; (5) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe rozhodnutia 92/160/EHS sa zo zoznamu brazílskych štátov vypúšťajú slová "Alagoas, Pernambuco". Článok 2 Toto rozhodnutie je adresované členským štátom. V Bruseli 18. februára 2000 Za Komisiu David BYRNE člen Komisie [1] Ú. v. ES L 224, 18. 8. 1990, s. 42 [2] Ú. v. ES L 71, 18. 3. 1992, s. 27 [3] Ú. v. ES L 211, 11. 8. 1999, s. 53
Úradný vestník L 070 , 18/03/2000 S. 0205 - 0205



Rozhodnutie Rady z 28. februára 2000 o uzatvorení Dohody vo forme výmeny listov medzi Európskym spoločenstvom a Marockým kráľovstvom o niektorých zmenách a doplnkoch k prílohám 2, 3, 4 a 6 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (2000/205/ES) RADA EURÓPSKEJ ÚNIE, So zreteľom na Zmluvu o založení Európskeho spoločenstva a najmä na jej článok 133 ods. 3 v spojení s prvou vetou článku 300 ods. 2, So zreteľom na návrh Komisie, keďže: (1) Z pohľadu času, ktorý uplynul a zmien a doplnkov, ktoré sa uskutočnili od podpisu Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej z 26. februára 1996, je potrebné urobiť niekoľko malých zmien a doplnkov niektorých príloh k dohode. (2) Následkom zmien a doplnkov je liberalizácia colných dojednaní, ktoré boli Marokom uplatňované na dovozy priemyselných výrobkov s pôvodom v Európskom spoločenstve. (3) Mala by sa schváliť Dohoda vo forme výmeny listov medzi Európskym spoločenstvom a Marockým kráľovstvom, ktorá dospela k takémuto záveru, ROZHODLA NASLEDOVNE: Článok 1 Dohoda vo forme výmeny listov medzi Európskym spoločenstvom a Marockým kráľovstvom ohľadne niektorých zmien a doplnkov k prílohám 2, 3, 4 a 6 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej sa týmto v mene spoločenstva schvaľuje. Text dohody je priložený k tomuto rozhodnutiu. Článok 2 Predseda Rady je týmto oprávnený menovať osobu, ktorá bude splnomocnená podpísať dohodu s právnym záväzkom pre spoločenstvo. V Bruseli 28. februára 2000 Za Radu predseda J. Pina Moura --------------------------------------------------
Úradný vestník L 070 , 18/03/2000 S. 0001 - 0001



Rozhodnutie Rady a Komisie z 24. januára 2000 o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (2000/204/ES, ESUO) RADA EURÓPSKEJ ÚNIE, KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva a najmä na jej článok 310 v spojení s druhou vetou prvého pododseku článku 300 ods. 2 a druhého pododseku článku 300 ods. 3, so zreteľom na Zmluvu o založení Európskeho spoločenstva uhlia a ocele a najmä jej článok 95, po konzultácii s poradným výborom a jednomyseľným súhlasom Rady, so zreteľom na súhlas Európskeho parlamentu [1], keďže Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, podpísaná v Bruseli 26. februára 1996 by mala byť schválená, ROZHODLI TAKTO: Článok 1 Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, protokoly k nej pripojené a deklarácie a výmeny listov pripojené k záverečnému aktu sa týmto schvaľujú v mene Európskeho spoločenstva a Európskeho spoločenstva uhlia a ocele. Znenie tejto dohody, protokoly a záverečný akt sú pripojené k tomuto rozhodnutiu. Článok 2 1. Stanovisko, ktoré má spoločenstvo zaujať v Asociačnej rade a Asociačnom výbore určí Rada na návrh Komisie alebo v prípade potreby Komisia, v obidvoch prípadoch v súlade s príslušnými ustanoveniami zmlúv o založení Európskeho spoločenstva a Európskeho spoločenstva uhlia a ocele. 2. Predseda Rady bude v súlade s článkom 79 dohody predsedať Asociačnej rade a predloží stanovisko spoločenstva. Zástupca predsedu Rady bude predsedať Asociačnému výboru v súlade s článkom 82 dohody a predloží stanovisko spoločenstva. Článok 3 Predseda Rady uloží akt oznámenia uvedený v článku 96 dohody v mene Európskeho spoločenstva. Predseda Komisie uloží tento akt v mene Európskeho spoločenstva uhlia a ocele. V Bruseli 24. januára 2000 Za Komisiu R. Prodi predseda Za Radu predseda J. Gama [1] Ú. v. ES C 181, 24.6.1999, str. 15. --------------------------------------------------
Official Journal L 060 , 07/03/2000 P. 0023 - 0023



ROZHODNUTIE KOMISIE zo 7. februára 2000 o uzavretí dohody, ktorou sa mení a dopĺňa Dohoda medzi Európskym spoločenstvom a Austráliou o obchode s vínom (oznámené pod číslom dokumentu C(2000) 224) (2000/192/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 94/184/ES z 24. januára 1994 o uzavretí Dohody medzi Európskym spoločenstvom a Austráliou o obchode s vínom1, najmä na jeho článok 3, so zreteľom na Dohodu medzi Európskym spoločenstvom a Austráliou o obchode s vínom, ktorá bola podpísaná v Bruseli 26. januára 1994 a v Canberre 31. januára 19942, keďže: (1) Komisia dojednala v mene spoločenstva zmenu a doplnok uvedenej dohody s cieľom predĺžiť dočasné povolenie udelené pre austrálske vína ošetrené živicami s vymeniteľnými iónmi až do 30. júna 2000. (2) Keďže opatrenia stanovené v tomto rozhodnutí sú v súlade so stanoviskom Riadiaceho výboru pre víno, ROZHODLA TAKTO: Článok 1 Dohoda, ktorou sa mení a dopĺňa Dohoda medzi Európskym spoločenstvom a Austráliou o obchodu s vínom, sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Toto rozhodnutie a dohoda uvedená v článku 1 sa uverejnia v Úradnom vestníku Európskych spoločenstiev. V Bruseli 7. februára 2000 Za Komisiu Franz FISCHLER člen Komisie 1 Ú. v. ES L 86, 31.3.1994, s. 1. 2 Ú. v. ES L 86, 31.3.1994, s. 3.
Úradný vestník L 076 , 25/03/2000 S. 0011 - 0011



Rozhodnutie Rady z 13. marca 2000, ktoré sa týka uzatvorenia Dohody vo forme výmeny listov medzi Európskym spoločenstvom na jednej strane a Švajčiarskou konfederáciou na druhej strane o Protokole 2 k Dohode medzi Európskym hospodárskym spoločenstvom a Švajčiarskou konfederáciou (2000/239/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v spojení s prvou vetou jej článku 300 ods. 2, so zreteľom na návrh Komisie, keďže: (1) Dohoda vo forme výmeny listov medzi Európskym spoločenstvom na jednej strane a Švajčiarskou konfederáciou na druhej strane, týkajúca sa Protokolu 2 k Dohode medzi Európskym hospodárskym spoločenstvom a Švajčiarskou konfederáciou [1], sa dohodla na základe vzájomnosti, aby sa zlepšili obchodné úpravy a vyriešili určité ďalšie súvisiace problémy. (2) Opatrenia nevyhnutné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovuje postup na uplatňovanie vykonávacích právomocí delegovaných na Komisiu [2]. (3) Mala by sa schváliť dohoda, ROZHODLA TAKTO: Článok 1 Dohoda vo forme výmeny listov medzi Európskym spoločenstvom na jednej strane a Švajčiarskou konfederáciou na druhej strane týkajúca sa Protokolu 2 k Dohode medzi Európskym hospodárskym spoločenstvom a Švajčiarskou konfederáciou sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Opatrenia nevyhnutné na vykonanie tohto rozhodnutia sa prijmú v súlade s riadiacim postupom uvedeným v článku 3 ods. 2 Článok 3 1. Komisii pomáha riadiaci výbor pre horizontálne otázky týkajúce sa obchodu so spracovanými poľnohospodárskymi výrobkami, ktoré nie sú uvedené v prílohe II, podľa článku 15 nariadenia Rady (ES) č. 3448/93 [3]. 2. Ak sa odkazuje na tento odsek, uplatnia sa články 4 a 7 rozhodnutia 1999/468/ES. Obdobie uvedené v článku 4 ods. 3 rozhodnutia 1999/468/ES je stanovené na jeden mesiac. 3. Výbor prijme svoj rokovací poriadok. Článok 4 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 5 Toto rozhodnutie nadobúda účinnosť v deň uverejnenia v Úradnom vestníku Európskych spoločenstiev. V Bruseli 13. marca 2000 Za Radu predseda J. Pina Moura [1] Ú. v. ES L 300, 31.12.1972, s. 189. [2] Ú. v. ES L 184, 17.7.1999, s. 23. [3] Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2491/98 (Ú. v. ES L 309, 19.11.1998, s. 28). --------------------------------------------------